Aalborg Stiftstidende, 1839-05-14
J Anledning af et Skrift af Pastor Gad, som vakte megen Opmærksomhed, nedsattes i 1834 en Commission for at gjøre Forslag til det kjøbenhavnske Skolevæsens bedre Jndretning. Commissionen fuldendte sit Arbeide i forholdsmæssig kort Tid, nemlig i lidt over eet Aar. Men, skjøndt dens Arbeide for tre Aar siden er indsendt til det kongelige danske Cancelli, er der om Samme endnu neppe gjort nogen Forestilling til Kongen, og ogsaa her er man endnu ikke kommer til noget Resultat. 1836 indgik samtlige Hovedstadens Præster med en allerunderdanigst Ansøgning om, at en Commission maatte blive nedsat for at gjøre Forslag om Præstepengenes hensigtsmæssigere Regulering. J næsten tre Aar har denne Ansøgning ligget i Magistraten og Cancelliet, uden at det er afgjort om det er tilraadeligt, at en saadan Commission bliver nedsat eller ei. - J Aaret 1813 nedsattes en Commission for at revidere Kirkelovene, som, efterat den i fire Aar var bleven færdig med 4 Capitler af Lovens anden Bog, indgik med et Andragende til Cancelliet, hvorpaa det intet Svar erholdt. Da den 1828 fornyede sit Andragende, fik den til Svar, at Cancelliet ikke fandt det hensigtsmæssigt, at der fortiden foretoges Noget med Hensyn til det, Commissionen havde foreslaaet. Denne Commission sidder endnu. – En Commission, som blev anordnet 1811 for at undersøge, hvorledes man kunde indrette Postholdergaarde i Danmark, blev ophævet 1835, uden at man har seet noget Resultat af dens Forhandlinger. – 1830 blev en Commission nedsat for at udarbeide en ny Toldforordning for Slesvig og Holsten, som først emanerede i 1838. – Som Commissioner, der have siddet i ikke faa Aar, uden at det er bekjendt, at de have ført til noget Resultat, nævnes endnu trende, som ere nedsatte 1833, 1830 og 1834 for at undersøge de guineiske Forhold, for at gjøre Forslag om Bidstrup gaards Udvidelse til et Hospital for Afsindige for hele Riget, og for at lægge en Plan til Gjenopbyggelsen af Tugt-, Rasp og Forbedringshuset, der 17 Aar iforveien var afbrændt. - Prof. David erklærer til Slutning, at han kun har leveret Brudstykker til Systemets Historie, og at han ikke tvivler paa, at der endnu kunne anføres mange Exempler paa, hvor langsomt vi gaae frem Under en Pennefeide med Fædrelandet har Told inspectionen i Kjøbenhavn erklæret, at den har vedtaget at give fornøden Oplysning til enhver Meddelelse eller Anke, der i de offentlige Blade stilles til den, og er fremsat i en sømmelig Tone samt kan have nogen Jnteresse for det Almindelige. Det var at ønske, at alle andre Autoriteter vilde vedtage det Samme; thi derved vilde opstaae en Vexelvirkning mellem disse og Journalisterne, som vilde blive til Gavn for Begge og for Staten. Autoriteterne vilde blive nødte til at tage velgrundede bemærkninger, hvis Urigtighed de ikke kunde oplyse, ad notam; og Journalisterne vilde afFrygt for at gjendrives vogte sig for at anføre Urigtigheder; ligesom ogsaa den tirrende og usømmelige Tone i Bladene, som man klager saameget over, vilde, ifald den virkelig finder Sted, ophøre; thi Jntet er netop meere skikket til at opbringe og tirre en Modstander, og bringer ham mere til at tirre igjen, end en fornem Jgnoreren af Publicums Dom og en trodsig Ringeagt for solklare Sandheder.